|  |  |
| --- | --- |
|  | ПРАВИЛНИК  О ИЗМЕНИ И ДОПУНАМА ПРАВИЛНИКА О ПЛАНУ НАСТАВЕ И УЧЕЊА ЗА ПЕТИ И ШЕСТИ РАЗРЕД ОСНОВНОГ ОБРАЗОВАЊА И ВАСПИТАЊА И ПРОГРАМУ НАСТАВЕ И УЧЕЊА ЗА ПЕТИ И ШЕСТИ РАЗРЕД ОСНОВНОГ ОБРАЗОВАЊА И ВАСПИТАЊА  ("Сл. гласник РС - Просветни гласник", бр. 13/2023) |

На основу члана 67. ст. 1. и 5. Закона о основама система образовања и васпитања ("Службени гласник РС", бр. 88/17, 27/18 - др. закон, 10/19, 6/20 и 129/21), Министар просвете доноси

**ПРАВИЛНИК**

**О ИЗМЕНИ И ДОПУНАМА ПРАВИЛНИКА О ПЛАНУ НАСТАВЕ И УЧЕЊА ЗА ПЕТИ И ШЕСТИ РАЗРЕД ОСНОВНОГ ОБРАЗОВАЊА И ВАСПИТАЊА И ПРОГРАМУ НАСТАВЕ И УЧЕЊА ЗА ПЕТИ И ШЕСТИ РАЗРЕД ОСНОВНОГ ОБРАЗОВАЊА И ВАСПИТАЊА**

Члан 1.

У Правилнику о плану наставе и учења за пети и шести разред основног образовања и васпитања и програму наставе и учења за пети и шести разред основног образовања и васпитања ("Службени гласник РС - Просветни гласник", бр. 15/18, 18/18, 3/19, 3/20, 6/20, 17/21 и 16/22), део: "ПЛАН НАСТАВЕ И УЧЕЊА ЗА ПЕТИ И ШЕСТИ РАЗРЕД ОСНОВНОГ ОБРАЗОВАЊА И ВАСПИТАЊА", замењују се новим делом: "ПЛАН НАСТАВЕ И УЧЕЊА ЗА ПЕТИ И ШЕСТИ РАЗРЕД ОСНОВНОГ ОБРАЗОВАЊА И ВАСПИТАЊА", који је одштампан уз овај правилник и чини његов саставни део.

У делу: "ПРОГРАМ НАСТАВЕ И УЧЕЊА ЗА ПЕТИ РАЗРЕД ОСНОВНОГ ОБРАЗОВАЊА И ВАСПИТАЊА", одељак: "3. ОБАВЕЗНИ ПРЕДМЕТИ", у програму предмета: "ЛИКОВНА КУЛТУРА", пододељак: "IV. ДОДАТНИ САДРЖАЈИ КОЈИ ИЗРАЖАВАЈУ ПОСЕБНОСТ НАЦИОНАЛНЕ МАЊИНЕ", после тачке: "4. МАЂАРСКА НАЦИОНАЛНА МАЊИНА", додаје се тачка: "5. РУСИНСКА НАЦИОНАЛНА МАЊИНА", која гласи:

"**5. РУСИНСКА НАЦИОНАЛНА МАЊИНА**

ОРИЈЕНТАЦИОНИ ИЗБОР ЛИКОВНИХ ДЕЛА И СПОМЕНИКА КУЛТУРЕ  
(додатни саджај)

III ЦЕЛИНА: ОБЛИК

Иконостас у цркви Св. Оца Миколаја у Руском Крстуру, Арсеније Тодоровић и Арсеније Марковић (рађен 1791-1794.)

Зграда Студио М у Новом Саду, Павле Жилник 1965.

IV ЦЕЛИНА: ОРНАМЕНТ

Народна примењена уметност (ручни вез, осликан намештај)

Богородица са Христом, темпера на стаклу, Андреј Варга друга половина 19. века

Сеоски мотиви, Хелена Сивч 1995.

V ЦЕЛИНА: ВИЗУЕЛНО СПОРАЗУМЕВАЊЕ

Илустрација насловне странице првог часописа за децу на русинском језику "Наша захрадка", Јаков Гниздовски 1938."

У програму предмета: "МУЗИЧКА КУЛТУРА", пододељак: "IV. ДОДАТНИ САДРЖАЈИ КОЈИ ИЗРАЖАВАЈУ ПОСЕБНОСТ НАЦИОНАЛНЕ МАЊИНЕ", после тачке: "4. МАЂАРСКА НАЦИОНАЛНА МАЊИНА", додаје се тачка: "5. РУСИНСКА НАЦИОНАЛНА МАЊИНА", која гласи:

"**5. РУСИНСКА НАЦИОНАЛНА МАЊИНА**

ПРEПOРУЧEНE КOМПOЗИЦИЈE ЗА ПEВАЊE ИЛИ СВИРАЊЕ У ПЕТОМ РАЗРЕДУ

**Народне песме и игре**

*1. А я себе порадзим* (Сам ћу себе посаветовати) - русинска народна песма

*2. Вежнї зайду* (Узми завежљај) - русинска народна песма

*3. Зламала ше кормань деска* (Сломило се рало) - русинска народна песма

*4. На тим нашим шоре* (На нашом шору) - русинска народна песма

*5. Коло водички* (Око воде) - русинска народна песма

*6. Зложни браца шугайкове* (Сложна браћа чобани) - русинска народна песма

*7. Ходзим горе, ходзим долу* (Идем горе, идем доле) - русинска народна песма

*8. У Пицбурґу таке нове* (У Питсбугу новост) - русинска народна песма

*9. Дивная новина* (Дивна новост) - русинска народна песма

*10. Ей, минару, минару* (Еј, млинаре, млинаре) - русинска народна песма

*11. Ей, дзивчатка чуєце* (Еј, девојке, чујете ли) - русинска народна песма

*12. Там под лєсом* (Тамо под шумом) - русинска народна песма

*13. Гаю, гаю, мой желєни* (Гају, гају, мој зелени) - русинска народна песма

**Дечје и ауторске песме**

*1. Школски дзвончок* (Школско звоно) - С. Макаји, В. Олејар-Грабељшек

*2. Кед я пойдзем маршировац* (Кад одем да марширам) - народне, И. Тимко

*3. Пришла яр* (Стигло је пролеће) - М. Павловић, Т. Барна

*4. Приватна зоо-заграда* (Приватни зоо врт) - Ђ. Папхархаји, М. Бођанец

*5. Била мелодия* (Бела мелодија) - М. Павловић, Т. Говља

*6. Муки любовни* (Љубавне муке) - М. Зазуљак, Ј. Рамач-Чамо

*7. Иринка* (Иринка) - Ј. Сивч

**Свирање на Орфовим инструментима**

*1. Зламала ше кормань деска* (Сломило се рало) - русинска народна песма

*2. А я себе порадзим* (Сам ћу себе посаветовати) - русинска народна песма

*3. У Пицбурґу таке нове* (У Питсбугу новост) - русинска народна песма

ПРЕПОРУЧЕНЕ КОМПОЗИЦИЈЕ ЗА СЛУШАЊЕ У ПЕТОМ РАЗРЕДУ

**Народне песме и игре**

*1. Одхиль-лє мила облачок* (Одшкрини драга прозор) - русинска народна песма

*2. Народився Исус Христос* (Родио се Исус Христос) - русинска божићна песма

3. Русинске народне песме у извођењу народног оркестра по слободном избору

**Домаћи композитори**

*1. Ровнїни за женски глас и тамбурови оркестер* (Равници) - И. Ковач

*2. Три смутни писнї за виолончело и клавир* *III часц* (Три тужне песме за виолончело и клавир III став) - И. Ковач."

У делу: "ПРОГРАМ НАСТАВЕ И УЧЕЊА ЗА ШЕСТИ РАЗРЕД ОСНОВНОГ ОБРАЗОВАЊА И ВАСПИТАЊА", одељак: "3. ОБАВЕЗНИ ПРЕДМЕТИ", у програму предмета: "ИСТОРИЈА", пододељак: "IV. ДОДАТНИ САДРЖАЈИ ПРОГРАМУ ИСТОРИЈА КОЈИ ИЗРАЖАВАЈУ ПОСЕБНОСТ НАЦИОНАЛНЕ МАЊИНЕ", тачка: "7. РУСИНСКА НАЦИОНАЛНА МАЊИНА", замењује се новом тачком: "7. РУСИНСКА НАЦИОНАЛНА МАЊИНА", који гласи:

"**7. РУСИНСКА НАЦИОНАЛНА МАЊИНА**

РУСИНИ У СРЕДЊЕМ ВЕКУ

**Стари Словени** (Порекло Словена и територија распрострањености; Привређивање, свакодневни живот, обичаји, веровања).

**Источни Словени** (Обједињавање источнословенских племена, настанак градова).

**Кијевска Русија** (Држава и друштво; Политички односи Кијевске државе; Примање хришћанства (988); писменост и култура; Пропаст Кијевске Руси у ХIII веку: разлози и последице).

**Галичко-Волињска кнежевина** (ХII-ХIV век) (Оснивање Галичко-Волињске кнежевине и њени политички односи са суседима; Галичко-Волињска кнежевина постаје краљевина; Пропаст Галичко-Волињске кнежевине; Земље Галичко-Волињске кнежевине и Кијевске Русије у оквиру Велике кнежевине Литве и Пољске: Социјалне и културно-религијске прилике).

**Русини у Угарској до почетка ХV века** (Први контакти Русина с Мађарима; Кнез Федор Корјатович и масовна колонизација Русина из Пољске у Угарску; Црквено-религијски живот Русина у Угарској).

**Миграције Русина из Пољске у Угарску у средњем веку** (Разлози, услови и правци пресељавања/насељавања; Привредне и друштвене прилике; Црквено-религијски живот и црквена унија 1646. г; Просвета и култура; Процеси асимилације Русина)."

Члан 2.

Овај правилник ступа на снагу наредног дана од дана објављивања у "Службеном гласнику Републике Србије - Просветном гласнику", а примењује се почев од школске 2023/2024. године.

**ПЛАН НАСТАВЕ И УЧЕЊА**  
**ЗА ПЕТИ И ШЕСТИ РАЗРЕД ОСНОВНОГ ОБРАЗОВАЊА И ВАСПИТАЊА**

|  |  |  |  |  |  |
| --- | --- | --- | --- | --- | --- |
| Ред. број | А. ОБАВЕЗНИ ПРЕДМЕТИ | ПЕТИ РАЗРЕД | | ШЕСТИ РАЗРЕД | |
| нед. | год. | нед. | год. |
| 1. | Српски језик и књижевност  \_\_\_\_\_\_\_\_\_језик1 | 5 | 180 | 4 | 144 |
| 2. | Српски као нематерњи језик 2 | 3 | 108 | 3 | 108 |
| 3. | Страни језик | 2 | 72 | 2 | 72 |
| 4. | Ликовна култура | 2 | 72 | 1 | 36 |
| 5. | Музичка култура | 2 | 72 | 1 | 36 |
| 6. | Историја | 1 | 36 | 2 | 72 |
| 7. | Географија | 1 | 36 | 2 | 72 |
| 8. | Физика | - | - | 2 | 72 |
| 9. | Математика | 4 | 144 | 4 | 144 |
| 10. | Биологија | 2 | 72 | 2 | 72 |
| 11. | Техника и технологија | 2 | 72 | 2 | 72 |
| 12. | Информатика и рачунарство | 1 | 36 | 1 | 36 |
| 13. | Физичко и здравствено васпитање | 2 | 72+543 | 2 | 72+543 |
| УКУПНО: А | | 24-27\* | 918-1026\* | 25-28\* | 954-1062\* |
| Ред. број | Б. ИЗБОРНИ ПРОГРАМИ |  | | | |
| 1 | Верска настава/ Грађанско васпитање4 | 1 | 36 | 1 | 36 |
| 2. | Други страни језик5 | 2 | 72 | 2 | 72 |
| 3. | Матерњи језик/говор са елементима националне културе 6 | 2 | 72 | 2 | 72 |
| 4. | Српски као страни језик7 | 2 | 72 | 2 | 72 |
| УКУПНО: Б | | 3-5\* | 108-180\* | 3-5\* | 108-180\* |
| УКУПНО: А + Б | | 27-30\* | 1026-1134\* | 28-31\* | 1062-1170\* |

Облици образовно-васпитног рада којима се остварују обавезни предмети, изборни програми и активности

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ред. број** | ОБЛИК ОБРАЗОВНО- ВАСПИТНОГ РАДА | ПЕТИ РАЗРЕД | | | | | ШЕСТИ РАЗРЕД | | | |
| нед. | | год. | | | нед. | | год. | |
| 1. | Редовна настава | 27-30\* | | 1026-1134\* | | | 28-31\* | | 1062-1170\* | |
| 2. | Слободне наставне активности8 | 1 | | 36 | | | 1 | | 36 | |
| 3. | Допунска настава | 1 | | 36 | | | 1 | | 36 | |
| 4. | Додатна настава | 1 | | 36 | | | 1 | | 36 | |
| **Ред. број** | | | ОСТАЛИ ОБЛИЦИ ОБРАЗОВНО-ВАСПИТНОГ РАДА | | ПЕТИ РАЗРЕД | | | ШЕСТИ РАЗРЕД | | |
| нед. | год. | | нед. | | год. |
| 1. | | | Час одељењског старешине | | 1 | 36 | | 1 | | 36 |
| 2. | | | Ваннаставне активности9 | | 1 | 36 | | 1 | | 36 |
| 3. | | | Екскурзија | | До 2 дана годишње | | | До 2 дана годишње | | |

1 Назив језика националне мањине у школама у којима се настава одржава на матерњем језику националне мањине.

2 Реализује се у школама у којима се настава одржава на матерњем језику националне мањине.

3 Обавезне физичке активности реализују се у оквиру предмета Физичко и здравствено васпитање.

4 Ученик бира један од понуђених изборних програма.

5 Ученик бира страни језик са листе страних језика коју нуди школа у складу са својим кадровским могућностима и изучава га до краја другог циклуса.

6 Ученик припадник националне мањине који слуша наставу на српском језику може да изабере овај програм, али није у обавези.

7 Ученик који је страни држављанин може да изабере овај програм али није у обавези. Програм наставе и учења Српског као страног језика остварује се у складу са Правилником о програму наставе и учења за предмет Српски као страни језик ("Службени гласник РС - Просветни гласник", број 11/19).

8 Слободне наставне активности школа планира Школским програмом и Годишњим планом рада. Ученик обавезно бира једну активност са листе од три слободне наставне активности које школа нуди.

9 Ваннаставне активности могу да буду: друштвене, уметничке, техничке, хуманитарне, културне, као и друге активности у складу са просторним и људским ресурсима школе.

\* Број часова за ученике припаднике националних мањина